ธปท.หั่นยับค่าต๋ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ลดภาระเช็คโอนตู้เอทีเอ็มแบงก์พาณิชย์แจงข้อมูลวันนี้
โพสต์ทูเดย์ — ธปท.เล็งกล่อมธนาคารยกเลิก หรือปรับลดค่าธรรมเนียมข้ามเขต เช็ค ฝาก ถอน โอนเงิน 
แหล่งข่าวจากคณะกรรมการระบบการชำระเงิน (กรช.) เปิดเผยว่า ธนาคารแห่งประเทศไทย (ธปท.) จะประชุมร่วมกับคณะทำงานต้นทุนและค่าธรรมเนียมการให้บริการชำระเงินของธนาคารพาณิชย์ ในวันที่ 20 ก.ค.นี้ ถึงแนวทางการกำหนดค่าธรรมเนียมตามต้นทุนที่เหมาะสม เพื่อให้ธนาคารปรับโครงสร้างค่าธรรมเนียมที่เป็นธรรมมากขึ้นในระยะต่อไป ภายใต้แผนกลยุทธ์ระบบการชำระเงิน 2553 (Payment Systems Roadmap 2010) 
ทั้งนี้ ประเด็นสำคัญที่จะขอความร่วมมือกับตัวแทนธนาคารพาณิชย์ คือ การคิดค่าธรรมเนียมที่ไม่มีเหตุผล อาทิ การให้บริการเช็ค การโอนเงินผ่านตู้เอทีเอ็ม การฝากและถอนเงินข้ามเขต ไม่ว่าข้ามเขตสาขา ข้ามจังหวัด ที่ธนาคารเรียกเก็บค่าบริการที่ค่อนข้างสูงไม่สอดคล้องกับต้นทุนที่แท้จริง 
ธปท.มองว่า ทุกวันนี้ระบบการ จัดการสาขาที่ทำการต่างๆ ทั่วประเทศเป็นระบบออนไลน์ ไม่มีเขตแล้ว แต่ธนาคารยังเรียกเก็บค่าบริการอยู่ เช่น การนำเช็คไปขึ้นเงินข้ามเขตจังหวัด ธนาคารส่วนใหญ่ จะคิดค่าธรรมเนียมหมื่นละ 10 บาท หรือขั้นต่ำ 10 บาทต่อเช็ค 1 ฉบับ ถ้านำเช็ค 5 แสนบาท ไปเข้าเท่ากับเอกชนต้องเสียค่าธรรมเนียมถึง 500 บาท 
สำหรับกรณีการคิดค่าธรรมเนียม ฝากถอน โอนเงินข้ามสาขาธนาคาร ปัจจุบันที่ธนาคารคิดอัตราหมื่นละเกิน 12 บาท ธปท.มองว่าก็ไม่สมควรจะคิดแล้ว เพราะธุรกรรมเป็นออนไลน์ทั่วประเทศ ไม่มีต้นทุนภาระการสื่อสารค่าโทรศัพท์ที่แตกต่างกันแล้ว อาทิ การฝากต่างสาขาธนาคารจะคิดค่าธรรมเนียม 20 บาท/ครั้ง และค่าธรรมเนียมฝากอีกหมื่นละ 10 บาท เป็นต้น ทั้งที่ระบบหักลบเงินเป็นระบบเดียวกันทั่วประเทศ ถือว่าไม่เป็นธรรมจำเป็นต้องปรับปรุง
แหล่งข่าวเปิดเผยว่า ผู้ประกอบการขนาดกลางและขนาดย่อม (เอสเอ็มอี) และประชาชนในต่างจังหวัดเสียเปรียบผู้ประกอบการรายใหญ่ และผู้ประกอบการในกรุงเทพฯ และปริมณฑล เพราะมีภาระต้นทุนการธุรกิจสูงกว่า ทำให้ผู้ประกอบการรายย่อยในต่างจังหวัดและประชาชนในต่างจังหวัดเลี่ยงการถูกคิดค่าธรรมเนียมข้ามเขต ไปเปิดบัญชีเงินฝากกับธนาคารพาณิชย์หลายๆ บัญชี เพื่อรองรับการนำเช็คไปขึ้นเงินไม่ให้ข้ามเขต 
ดังนั้น ภาวะดังกล่าวทำให้ธนาคารพาณิชย์มีต้นทุนการเปิดบัญชีและการบริการที่เคาน์เตอร์สาขาเพิ่มขึ้น “แต่การจะให้ระบบแบงก์ลดหรือเลิกเก็บค่าธรรมเนียมพวกนี้ในระยะสั้นคงยาก ฉะนั้น เราอาจจำเป็นต้องเอาบางอย่างไปแลก อาจจะต้องยอมให้แบงก์เขาขึ้นค่าธรรมเนียมบางอย่างที่เขามีต้นทุนสูง เช่น การให้บริการผ่านเคาน์เตอร์อาจจะให้คิดค่าบริการได้ หรือการคิดค่าเช็คต่อฉบับมากว่า 15 บาท ให้ใกล้เคียงต้นทุนจริง” แหล่งข่าวเปิดเผย“การหารือครั้งนี้ไม่ใช่ครั้งแรก ก่อนนี้คณะใหญ่ของกรช.มีการหารือไปแล้วหลายครั้ง ในส่วนทตน.เราคงไม่ใช้วิธีสั่งการหรือบังคับแบงก์ให้ลดค่าธรรมเนียมต่างๆที่เราเห็นว่าไม่เหมาะสมลงทันที แต่จะขอความร่วมมือ ด้วยการชี้ให้เห็นเหตุผล ข้อดีข้อเสีย ของการคิดค่าธรรมเนียมที่ไม่มีเหตุผล ที่จะมีต่อระบบแบงก์ ผู้ประกอบการรายย่อย และประชาชน “แหล่งข่าวเปิดเผย
 
&amp;&lt;2288;
เป็นต้น เพื่อแลกกับการให้เขาเลิกเก็บค่าธรรมเนียมข้ามเขตเหล่านี้ เพื่อต้นทุนในระยาวจะได้ลดลงสอดคล้องกับต้นทุนการบริการที่แท้จริงต่อไป” แหล่งข่าวเปิดเผย